Source: http://katoikoiiliou.blogspot.com/2013/01/
Timestamp: 2017-10-22 04:24:19+00:00

Document:
ΚΑΤΟΙΚΟΙ ΙΛΙΟΥ: Ιανουαρίου 2013
Δήμος Ιλίου, εἰς ὦτα μὴ ἀκουέντων
δημ. συμβούλιο 24/1/2013
Στη φυσική είχαμε μάθει πως η ταχύτητα μετάδοσης του ήχου στον αέρα είναι περίπου 340μέτρα/δευτερόλεπτο. Στο τελευταίο δημοτικό συμβούλιο στο Ίλιον γίναμε μάρτυρες για άλλη μια φορά της κατάρριψης των νόμων της φυσικής από το δήμαρχο Ζενέτο.
Στις 24 Ιανουαρίου στο ανοιχτό δημοτικό συμβούλιο όπου είχαν καλεστεί φορείς, σύλλογοι και πολίτες του Ιλίου έγινε ‘’απολογισμός πεπραγμένων για το 2011’’ δηλαδή αναφορά αριθμών και ποσών που συνοδεύτηκαν από την περιγραφή εικόνων από το Ίλιον του παράλληλου σύμπαντος στο οποίο κατοικοεδρεύει η δημοτική αρχή και στο οποίο η κριτική, η συμμετοχή, η καταγγελία ,η πρόταση ,η αγωνία, η διαμαρτυρία του πολίτη δεν έχουν καμμιά θέση γιατί ταράζουν το φενγκ σουι και το ζεν του ζενέτου δήμαρχου .Το ατάραχο επαγγελματικό ζεν του δημάρχου μάνατζερ των αριθμών και των λογιστικών βιβλίων .Αριθμοί …αριθμοί …κι άλλοι αριθμοί ,ακολουθούμενοι από ακόμα περισσότερους αριθμούς και ο πολίτης πουθενά .Κάτω από την προσωπίδα ένα κενό. Το κενό της δημοκρατίας τους , το κενό του παραπαίοντος πυραμιδικού συστήματος εξουσίας.
Έρημος, φωνή καμμιά . Κενό, ήχος κανείς. Πολίτης ο πωλητής.
Το κβαντικό κενό λοιπόν που επικρατεί στην αίθουσα του δημοτικού συμβουλίου και στο οποίο ο ήχος μεταδίδεται με χρονικά άλματα ήταν η αιτία που ο κος Ζενέτος δεν άκουσε ή καλύτερα δεν αντελήφθη τα όσα οι πολίτες και οι δημοτικοί σύμβουλοι ανέφεραν.
Συγκεκριμένα από μέλος της πρωτοβουλίας των πολιτών Ιλίου μεταξύ άλλων καταγγέλθηκε η στάση της δημοτικής αρχής Ιλίου στην υποσχεθείσα και μη παρασχεθείσα βοήθεια σε όσους αδυνατούσαν να πληρώσουν το χαράτσι (το επιβληθέν από το σύντροφο Βαγγέλα) Καταγγέλθηκε η πρόταση του δημάρχου για τους έξυπνους μετρητές ηλεκτρικού ρεύματος, καταγγέλθηκε ακόμα ο ελλιπής έλεγχος στη χρηματοδότηση της Μκο χαμόγελο του παιδιού από το δήμο Ιλίου .Το χρηματικό ποσό που διαθέτει ο δήμος στο χαμόγελο για το 2013 ανέρχεται στα 700.000 ευρώ. Τέλος έγινε αναφορά στην απαξιωτική αντιμετώπιση ομάδας της πρωτοβουλίας από τη δημοτική αρχή και ειπώθηκε από το μέλος της πρωτοβουλίας πως θα πρέπει να διαβαστεί από μέλη του δημοτικού συμβουλίου το άρθρο : μια μορφή αναπηρίας είναι και η συναισθηματική αναπηρία, από την ιστοσελίδα του αντιδημάρχου κ.Αυγουλά.
Στη συνέχεια το λόγο έλαβαν μέλη του συλλόγου γονέων του 24ου δημοτικού σχολείου Ιλίου που κατήγγειλαν με κείμενο που μοιράστηκε και διαβάστηκε την απουσία και την αδιαφορία της δημοτικής αρχής στα προβλήματα και στις ελλείψεις που αφορούν στην υλικοτεχνική υποδομή και στη συντήρηση του σχολείου. Αναφέρθηκαν στις εργασίες που γίνονται από τις τεχνικές εταιρίες στο ρέμα της Φλέβας ,τη γέφυρα που ‘’έριξε η βροχή ‘’και τις γέφυρες που θα ρίξουν προσεχώς βροχές και εργολάβοι. Αναφέρθηκαν στα μέτρα προστασίας που δεν έλαβε η δημοτική αρχή αφήνοντας απροστάτευτα μικρά παιδιά και γονείς στα φορτηγά των εργολάβων. (Μάθαμε πως μόλις χθες ,Τρίτη 29 Ιανουαρίου παραλίγο να σημειωθεί σοβαρό τροχαίο έξω από το 24ο δημοτικό σχολείο Ιλίου. Φορτηγό του εργοταξίου εν κινήσει ‘’ακούμπησε’’ μικρό μαθητή που συνοδευόταν από τη γιαγιά του. Ήταν το τρίτο γεγονός μέσα σε μικρό χρονικό διάστημα.) Καταγγέλθηκε ακόμα η ανάξια λόγου αποζημίωση που δίνεται σε πολίτες που υποχρεώνονται να ξεσπιτωθούν και η εγκληματική αδιαφορία στη μη απόδοση ευθυνών για τα ελλιπή μέτρα στη γέφυρα που ‘’έπεσε’’ και στη συγκάλυψη των υπευθύνων. Τέλος έγινε αναφορά στην προστασία που παρέχεται μέσω της σιωπής στον εργολάβο Μπόμπολα και στο φυσικό περιβάλλον της χώρας που ταυτίζεται με αυτόν και τα συμφέροντά του, στην ανυπαρξία οράματος για το μέλλον, στη φίμωση της πολιτικής αφίσας και του πολίτη, στη στάση και αντίληψη της δημοτικής αρχής στη λειτουργία του δήμου σαν εταιρίας, και όχι σα θεσμού όπου επιτελείται έργο, από, με και για τον πολίτη.
Η ευχάριστη ατμόσφαιρα έκλεισε με το θαυμασμό των καινούργιων οθονών που τοποθετήθηκαν στην αίθουσα του δημοτικού συμβουλίου και με την ευχή παρόμοιες οθόνες να αγοραστούν και για τα σχολεία που έχουν ελλείψεις, γιατί απ’ ότι φαίνεται λεφτά υπάρχουν στο δήμο Ιλίου.
περισσότερα στο video του δημοτικού συμβουλίου,
εάν και εφόσον αναρτηθεί αυτό πλήρως στο http://www.hellasnews.tv/site/
Κλείνοντας την παρούσα αναφορά να ενθυμήσομε και να γνωστοποιήσουμε μια είδηση που τα εργολαβικά μέσα ενημέρωσης υποβάθμισαν ή απέκρυψαν
37 εκατ. ευρώ στους Μπόμπολα, Κούτρα από την ΕΡΓΟΣΕ
(σύμβαση 470 μεταξύ ΕΡΓΟΣΕ και ΑΚΤΩΡ) για έργα που δεν έγιναν!
Συγκεκριμένα, ο εισαγγελέας Αριστείδης Κορέας άσκησε ποινική δίωξη για απιστία με ιδιαίτερα τεχνάσματα, ηθική αυτουργία και άμεση συνέργεια στο ίδιο αδίκημα. Η υπόθεση έφτασε στην εισαγγελία, μετά από αναφορά της ΕΡΓΟΣΕ αλλά και έκθεση ελέγχου του Γενικού Επιθεωρητή Δημόσιας Διοίκησης, που αφορούσε στον εκσυγχρονισμό των υποδομών του δικτύου και διάνοιξης της σήραγγας στο Νομό Φθιώτιδας. Σύμφωνα με τα στοιχεία της δικογραφίας, το έργο παρέμεινε ημιτελές, παρά το γεγονός ότι ανελλιπώς χρηματοδοτείτω. Οι υπεύθυνοι της αναδόχου εταιρείας μετέτρεπαν διαρκώς τις μελέτες του έργου, φέρνοντας προσκόμματα στην ολοκλήρωσή του. Η υπόθεση ανατέθηκε σε ανακριτή, προκειμένου να διαπιστωθεί αν υπάρχει εμπλοκή και άλλων προσώπων.
Σε έγγραφό τους με ημερομηνία 21 Μαρτίου 2011, τα μελετητικά γραφεία αποκαλύπτουν ότι στον ανάδοχο του έργου -ΑΚΤΩΡ- καταβλήθηκαν 37 εκατ. ευρώ για εργασίες που δεν είχε κάνει, τις οποίες όμως οι αρμόδιοι της ΕΡΓΟΣΕ βεβαίωσαν και μέτρησαν! Η ΕΡΓΟΣΕ πλήρωσε για τις εικονικές εργασίες, καθώς το έργο συγχρηματοδοτείται κατά 50% από το Ευρωπαϊκό Ταμείο Περιφερειακής Ανάπτυξης και κατά 50% από το Πρόγραμμα Δημοσίων Επενδύσεων.
Ελπίζουμε το πνεύμα του Πολυζωίδη και του Τερτσέτη να αναστηθεί ξανά
για τη σύμβαση ΕΡΓΟΣΕ - ΑΚΤΩΡ στα links
http://www.ethnos.gr/article.asp?catid=22768&subid=2&pubid=3864841&tag=8400
http://olympia.gr/2013/01/28/%CE%B1%CE%BA%CF%84%CF%89%CF%81-%CE%B5%CF%81%CE%B3%CE%BF%CF%83%CE%B5-%CE%B4%CE%B9%CF%89%CE%BE%CE%B7-%CF%80%CE%B5%CF%81%CE%B9-%CE%BA%CE%B1%CF%84%CE%B1%CF%87%CF%81%CE%B1%CF%83%CF%84%CF%89%CE%BD/
για τους έξυπνους μετρητές, το Έθνος ,τον Άκτωρ, τη ΔΕΗ, την ELPEDISON, το Πάρκο Τρίτση, την Περιφέρεια Αττικής , προσεχώς νέα επεισόδια
Αναρτήθηκε από sui generis στις 4:04 π.μ.
Σκοτώνοντας για το χρυσό
Του φίλου Μιχάλη Μιχελή
Πριν αρχίζουμε να καταριόμαστε το «Δουβλίνο 2» και την αναλγησία των συνΕυρωπαίων, με τα κλειστά σύνορα.
Η χώρα που είναι βουτηγμένη στα χρέη, πιστεύει ότι έτσι θα ξεπληρώσει τα δάνεια που χρωστάει στο ΔΝΤ.Ένα τεράστιο έργο που ολοκληρώνεται σε ένα χρόνο. Η τεράστια τεχνητή λίμνη θα πετάξει από τον τόπο τους, περίπου 20 χιλιάδες ιθαγενείς.
http://ethiopianpoltic.ucoz.com/news/suri_tribe_massacred_concted_to_oil_exploration_by_africa_oil_crop/2013-01-16-306
Αναρτήθηκε από sui generis στις 7:08 π.μ.
Επίκαιρο του Κωστή Παλαμά από το 1908
Αναρτήθηκε από sui generis στις 12:35 π.μ.
οι μυγοχάφται
οι μυγοχάφται και το καψώνι των πολιτικών κρατουμένων
Τω καιρώ εκείνω εν τη νήσω καλουμένη Μακρόνησος οι αναμορφούμενοι πολίται είχαν υπό διωγμόν το πτηνόν μυγοχάφτης και τούτο διότι εις το στρατόπεδον που διεβίουν καθ εκάστην κατά τους καλοκαιρινούς μήνας εδιοργανώνοντο αθλοπαιδιαί με έπαθλον εις όποιον περισυνέλλεγε τας περισσοτέρας μυίας την γραπτόν εύφημον μνείαν της μετέπειτα βασιλομήτωρος. Εις όσους δε με περισσόν ζήλον κι απροσκόπτως κι αγογγύστως συνεγκέντρωναν τας πλείστους μνείας ενίοτε εδίδετο χάρις.
οι εθελόδουλοι το χαρώνειον και η εις Άδου κάθοδος
Σήμερον οι έγκλειστοι εις την χώραν που ήτο προηγουμένως γνωστή ως Ελλάς οι εθελόδουλοι αναμορφούμενοι πολίται ομοίως ως οι μυγοχάφται καλούνται υπό των Κυριάρχων των Λαών να συνελλέξουν αντί μυιών αποδείξεις ,μαγικούς παπύρους δήλα δη που δεικνύουν την πίστη τους εις το καθεστώς, καταναλώνοντας δάνεια δια να κερδίσουν δωρεάν το χαρώνειον το περατιάτικον δηλαδή τέλος που οφείλουν άμα της εισόδου τους εις τον Άδην. Οι δε τα αντιθέτως πράξαντες και οι αδιαφορούντες δύνανται να μη εισέλθωσιν εις Άδην αυτόν και να μείνουσι άταφοι κι άκλαφτοι προς παραδειγματισμόν.
*ο Άρχων των μυιών Βεελζεβούλ, ο έχων την εξουσίαν επί των Κυριάρχων των Λαών
Αναρτήθηκε από sui generis στις 6:55 π.μ.
το Ρεζίλιον το Βερολίνον και ο Φούφουτος
ΡΕΖΙΛΙΟΝ ΕΠΙΚΑΙΡΟΠΟΙΗΜΕΝΕΣ ΠΙΝΑΚΙΔΕΣ ΟΝΟΜΑΤΟΘΕΣΙΑΣ
ΣΥΜΦΩΝΕΣ ΜΕ ΤΟ ΜΝΗΜΟΝΙΟ 3, κλικ στην εικόνα
με χαρά πληροφορηθήκαμε πως όταν ολοκληρωθούν (άγνωστον)
τα έργα ,αντί εγκαινίων θα διεξαχθεί αγών λεμβοδρομίας άνευ λέμβου
(τα κωπία διατίθενται δωρεάν εις τους κωπηλάτας από τους εμπλεκομένους φορείς )
Εδώ Βερολίνον! 7 Ιαν 2013, κλικ στην εικόνα
ΔΕΝ ΕΙΝΑΙ ΑΣΤΕΙΟ ΟΥΤΕ ΦΩΤΟΜΟΝΤΑΖ
ΦΕΚ 3 ΤΕΥΧΟΣ Α της 8 ΙΑΝ 2013 αφορά το ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 1 ‘‘’καθορισμός βαθμίδων επαγγελματικών προσόντων για την επαγγελματική δραστηριότητα της εκτέλεσης συντήρησης, επισκευής και επιτήρησης της λειτουργίας ψυκτικών εγκαταστάσεων και προϋποθέσεις για την άσκηση της δραστηριότητας αυτής από φυσικά πρόσωπα’’’
Τα τεχνικά επαγγέλματα θέλουν το Γερμανό τους. Προδιαγραφές αυστηρά γερμανικές.
Νομολογία made in Germany. Ακριβές αντίγραφον και μετάφραση.
Το υπογράφει ο Παπούλιας ,διάσημος κατά το παρελθόν σαν ένας εκ των δανειστών του Α.Παπανδρέου για την αγορά της βίλλας της Αγράμπελης, του γνωστού "κωλόσπιτου", και σήμερα γνωστός σαν πρόεδρας της Ελληνικής Δημοκρατίας του Βερολινέζικου 4ου Ράιχ.
ΟΝΟΜΑ ΧΡΗΣΤΗ ΙΑΤΡΟΥ:… ΦΟΥΦΟΥΤΟΣ
ΔΡΑΣΤΙΚΗ ΟΥΣΙΑ :…ΜΑΝΤΖΟΥΝΙ
Έμειναν έκπληκτοι χθες οι γιατροί χρήστες κατά την πρώτη μέρα εφαρμογής του νέου συστήματος ηλεκτρονικής συνταγογράφησης (με τη δραστική ουσία ) κι αυτό γιατί στην αρχική σελίδα των οδηγιών χρήστη της ΗΔΙΚΑ στην θέση πεδίο χρήστη ως στοιχεία ιατρού είδαν συμπληρωμένη την λέξη «foufoutos» .Έκτος αυτού το πολύωρο κρέμασμα της ηλεκτρονικής εφαρμογής και η αδυναμία λειτουργίας του απέδειξε για άλλη μια φορά την ΄΄αρτιότητα στην προχειρότητα΄΄ που κυριαρχεί στο διαλυμένο σύστημα παροχής υγείας που νοσεί περισσότερο από τους ασθενείς του.
Ο ΙΑΤΡΙΚΟΣ ΣΥΛΛΟΓΟΣ ΑΘΗΝΩΝ ΣΕ ΑΝΑΚΟΙΝΩΣΗ ΤΟΥ ΑΝΑΦΕΡΕΙ
”…Όπως είναι γνωστό η συγκεκριμένη λέξη έχει αρνητικό περιεχόμενο και έννοια και είναι άκρως συκοφαντική και δυσφημιστική για τους ιατρούς και για το ιατρικό λειτούργημα και μας προκαλεί μεγάλη κατάπληξη, η ασέβεια με την οποία αντιμετωπίζετε τους ιατρούς και απορούμε με το θράσος αυτού που έκανε την συγκεκριμένη καταχώριση και ο δόλος όσων την ανήρτησαν.Όπως σας είναι γνωστό, οι ιατροί έχουν ανεχτεί τα τεράστια τεχνικά προβλήματα, τα οποία έχουν δημιουργηθεί στα συστήματα τόσο του e-syntagografisis, όσο και του e-diagnosis ενώ σήμερα όπως ορθώς είχαμε προβλέψει και σας είχαμε γνωστοποιήσει, έχει καταρρεύσει το σύστημα e-perscription, τα οποία τους έχουν προξενήσει ανεπανόρθωτη υλική και ηθική ζημία και παρά ταύτα στις οδηγίες σας παρουσιάζεται τον Έλληνα ιατρό ως ΦΟΥΦΟΥΤΟ. Οφείλετε δε, άμεσα να αποκαταστήσετε τα τεχνικά προβλήματα που έχουν δημιουργηθεί, εξαιτίας των οποίων οι ιατροί δεν δύνανται να ασκήσουν το λειτούργημα τους…’’
Αναρτήθηκε από sui generis στις 9:44 π.μ.
Το έτος του φιδιού
Μικρό τηλεγράφημα. 14/1/2013 έτος του φιδιού
Το καρναβάλι ξεκίνησε πρόωρα, στο μεγάλο παζάρι προσωπεία και μάσκες .Η sacra familia ετοιμάζεται να σπάσει τον όρκο της σιωπής. Άρχισαν τα όργανα. Νέες συμμαχίες .Αλλού τα κακαρίσματα κι αλλού γεννάνε οι κότες. Οι Εθνάρχες αντιλήφτηκαν τα σκάνδαλα! δεν κοιτάζονται καλύτερα στον καθρέπτη. Εσπα. Δήμαρχοι και Υπουργοί. Σπόνσορες οι Εργολάβοι ,των μεγάλων Έργων και της Πολιτικής. Δωρεάν Συνεντεύξεις. Κάθε γωνιά και σαράφικο. Χρυσός Χαλκιδική. Χαλκεία. Εθνική οδός Αττική οδός .Δρόμοι. Μονόδρομοι.
Το γαϊτανάκι της διαπλοκής θα αρχίσει άραγε να ξεδιπλώνεται;
Σε λίγο ξεκινά το έτος του φιδιού, ακόμα δεν είδαμε τίποτα. Αργά αργά τα εκκολαπτόμενα ερπετά σπάνε τα αυγά τους .Μαύρα φίδια μας ζώνουν. Απόλλωνες κι ΑηΓιώργηδες φευγάτοι . Ακόμα δεν είδαμε τίποτα . Αισθανόμαστε. Συσσίτια ουρές. Master chef .
Εκκωφαντική Σιωπή .
Αναρτήθηκε από sui generis στις 2:53 π.μ.
ΙΛΙΟΝ Η ΧΩΡΑ ΤΩΝ ΛΩΤΟΦΑΓΩΝ νο 2
επεισόδιο δεύτερο , η αποδοχή της κληρονομιάς
Ίλιον , το παρδαλό κατσίκι έγινε πτερωτός όνος
το σεμνό και φιλάνθρωπο πασόκ αντιμάχεται τον εαυτό του
μετά τη ΓΕΦΥΡΑ η ΕΙΔΗΣΗ που πέρασε στα ψιλά
κάντε κλικ στην εικόνα και διαβάστε
ΚΑΘΗΜΕΡΙΝΗ 25/12/12 http://news.kathimerini.gr/4Dcgi/4Dcgi/_w_articles_politics_1_25/12/2012_506077
ΤΟ ΚΑΡΦΙ 24/12/12 http//www.tokarfi.gr/?p=838552
lykavitos 23/12/2012 http://www.lykavitos.gr/2012/12/blog-post_2016.html
‘’… ο Τομέας Εθελοντισμού ΠΑΣΟΚ πήρε την πρωτοβουλία να υποστηρίξει δήμους με μεγάλο πληθυσμό ευάλωτων κοινωνικά ομάδων. Συγκέντρωσε τρόφιμα και τα έδωσε στους Δήμους Ίλιου και Αγ. Βαρβάρας ώστε οι ίδιες οι δημοτικές αρχές να διαθέσουν τα τρόφιμα σε οικογένειες που έχουν ανάγκη …’’
Δηλαδή κάναμε γερό φαγοπότι και τα ψίχουλα που περίσσεψαν σας τα κάνει δωρεά η Εταιρική ευθύνη του Πασόκ . Σεμνά και ταπεινά όπως λέγαν και οι άλλοι.
μπουΧαΧαΧα το παρδαλό κατσίκι απ το πολύ γέλιο έγινε πτερωτός όνος
Αλήθεια μήπως δεν ήταν οι πολιτικές των συντρόφων του ΠΑΣΟΚ, της Ν.Δ. και των λοιπών συνοδοιπόρων που δημιούργησαν τον μεγάλο πληθυσμό των “ευάλωτων κοινωνικά ομάδων” ;
Αντιμετωπίζουν τη φτωχοποίηση των ‘’ευάλωτων κοινωνικά ομάδων’’ σαν ασθένεια˙ κι οι ίδιοι που τη δημιούργησαν κάμνουνε λέει δωρεές , σεμνά και ταπεινά ˙ θα είναι από τα αφάγωτα χρεωστούμενα στην Ατε που ...διαγραφήκαν πριν την ξεπουλήσουν στους κολλητούς.
Το Πασόκ και η Εικονική πραγματικότητα είναι εδώ και μοιράζει δώρα.
Πετάει ο γάιδαρος ; Βέβαια πετάει , κι αν έχει σχέδιο πτήσης από το MEGA τους, πέφτει και με το αλεξίπτωτο !
Αλήθεια ο Δήμαρχος Ιλίου πρόσθεσε την παραπάνω σπουδαία πράγματι δωρεά του Πασόκ στην ποσότητα αυτής που διατυμπανίζει επικοινωνιακά σε δελτία τύπου και στο portal του δήμου, ή η προσφορά του Πασόκ ήταν σεμνή και παρέμεινε μυστική ; Γιατί δεν πρέπει να μείνει κρυφή μια τόσο σπουδαία πράξη! Αν η δωρεά του ΠΑΣΟΚ έγινε αποδεκτή ˙ και δεν επεστράφη σαν ανεπιθύμητη , ευελπιστούμε να γίνει το ίδιο και με τις προ των θυρών μελλοντικές προσφορές ‘’φιλανθρωπίας’’ και των λοιπών πολιτικών φορέων όπως η Χ.Α.
Μήπως τελικά η αποδοχή της δωρεάς δεν γνωστοποιήθηκε από το δήμο Ιλίου για να μην φανεί η γέφυρα δημοτικής αρχής Ιλίου Πασόκ που είναι ηλίου φαεινότερη ή μήπως κρύφθηκε για να μη φανεί ανακόλουθη με το μεταφυσικό ψήφισμα καταγγελίας του μνημονίου που προ μηνός εξεδόθη, ή αυτό αφορούσε την Αργεντινή ή μάλλον τη Χώρα των Λωτοφάγων ;
διαβάστε τη συνέχεια στην ανάρτηση Η Χώρα Των Λωτοφάγων
http://katoikoiiliou.blogspot.gr/2012/11/blog-post_30.html
*journalists:εκ του ζουρνά (πανηγυριώτικον πνευστόν με οπάς) εξ ου και ο ζουρνατζής, οι ζουρνατζήδες έλλειψη ζουρνά χρησιμοποιούν την σάλπιγγα δια να σημάνουν σιωπητήριον και να ορίσουν το χρόνο τότε οι ζουρνατζήδες ονομάζονται χρονικογράφοι της αιωνίου νυκτός, ξενικά journalists.
Αναρτήθηκε από sui generis στις 5:01 π.μ.
ΜΕΓΑΛΟ ΤΟ ΡΕΖΙΛΙΟΝ Η ΓΕΦΥΡΑ ΣΤΟ ΙΛΙΟΝ
Καμαρώστε πολιτική αλητεία
Ε δε σκοτώθηκε και κανένας . Μη το κάνουμε και θέμα .
Η προνοητικότητα, η απλή λογική που εκφράζεται με τη θυμοσοφία του κάλιο γαϊδουρόδενε παρά γαϊδουρογύρευε είναι ανύπαρκτη στους εγκληματικά ανίκανους διεκπεραιωτές της κατ ευφημισμόν τοπικής αυτοδιοίκησης ,δήμοι περιφέρεια (τα κομματόσκυλα δηλαδή και τους στυλοβάτες του καθεστώτος). Κατ αυτούς˙ τους γελοίους και θλιβερούς οπαδούς της διαστρέβλωσης του Λόγου και των γλωσσικών εννοιών : της διαφάνειας ,της διαβούλευσης, της αειφόρου ανάπτυξης του περιβάλλοντος ,του όλοι μαζί τα φάγαμε, η παράδοση του γεφυριού της Άρτας, το κτίσιμο της γυναίκας του πρωτομάστορα για την τιθάσευση του Στοιχειού του Ποταμού είναι απαραίτητο όπως απαραίτητος είναι και ο Δράκος στα παραμύθια, μόνο που σήμερα ο Δράκος και το Στοιχειό είναι αυτοί οι ίδιοι και όχι τα κακά στοιχειά της φύσης, η βροχή και οι άσχημες καιρικές συνθήκες .Οι ξυλοπόδαροι με τα κοντά ποδάρια που παρελαύνουν είναι τα ψέμματά τους ˙ η καρναβαλική κοντόθωρη δημΙοκρατία τους , που μια κλωτσιά απ όλους μας είναι αρκετή για να την στείλει μια για πάντα όχι στο σκουπιδοντενεκέ (παραμονεύουν οι πολιτικοί ανακυκλωτές) αλλά στο βόρβορο των χασκόντων και οζόντων υπονόμων της Ιστορίας.
Τοποθέτησαν άμεσα πινακίδα προσοχή έργα, γέφυρα κλειστή (ναι γελάστε είναι του Ευρίπου σε λίγο θα ανοίξει) και νομίζουν οι κατσαπλιάδες πως τελείωσαν. Βιάστηκαν γρήγορα - γρήγορα να σβήσουν τα ίχνη, κατέστρεψαν τη γέφυρα οι φίλιες εργολαβικές δυνάμεις για να μην αποδοθούν ευθύνες σε κανέναν. Για όλα έφταιγε η βροχή ˙ είπαν και έγραψαν τα βοθρομέσα ενημέρωσης ,άποψη με την οποία θα συμφωνήσει βεβαίως βεβαίως και η περιφέρεια και η δημοτική αρχή και το υπουργείο. Κι έτσι η αυτοψία για τα πέδιλα που κάναν σκι στις όχθες δεν έγινε κι ούτε πρόκειται να γίνει .Όλα καλά όλα εντάξει, το να χέρι νίβει το άλλο και τα δυο τον εργολάβο. Μα δε ντρέπεστε τι είναι αυτά που λέτε. Μα καλά με το Θεό και τη βροχή θα τα βάλουμε λένε όλα μαζί τα μόμολα και οι πολιτικές θεούσες που όχι στο Θεό αλλά στο € πιστεύουν.
Όσο για τις ευθύνες και τις απορίες για τις κακοτεχνίες στην κατασκευή της γέφυρας κατά το παρελθόν ,τον αδύναμο οπλισμό της , την περίεργη χάραξη και παράκαμψη ,αφού η περιοχή δεν ήταν και δεν είναι οικοδομημένη, της οδού Θεσσαλονίκης και της συνέχειάς της σαν οδός Δωδεκανήσου μέχρι την οδό Φυλής για να μη θιγούν αλήθεια ποιοι οικοπεδούχοι, μάλλον δε θα πάρουμε απάντηση.
Περασμένα ξεχασμένα. Τι θέτε και ασχολείστε .
Και πάμε στο σήμερα Δήμος, Περιφέρεια, Υπουργεία, Εργολάβοι.
Ποιοι οι υπεύθυνοι, Ποιοι είχαν την εποπτεία, Ποιοι επέβλεπαν;
Κι όσο για τις αποχωματώσεις ,την ανυπαρξία μέτρων προστασίας και αντιστήριξης, τη διαπλάτυνση της κοίτης ,την κοπή δεκάδων δέντρων και τη δημιουργία κατωφερούς δρόμου για τα εργολαβικά οχήματα ακριβώς στα πλαϊνά της γέφυρας που είχαν σαν αποτέλεσμα την αποδυνάμωσή της ας μη μας πουν έφταιγε η βροχή.
Κι αν υπήρχαν θύματα ή τραυματισμοί τότε τι θα ΄λεγαν ; Είναι τόσο απλό .
Τουμπεκιστάν στο Αυνανιστάν , η Γυναίκα του Πρωτομάστορα δεν είχε κάλο ριζικό.
Α ξεχάσαμε να πούμε , οι φίλιες δυνάμεις πήραν μέτρα προστασίας των χωμάτινων όγκων μόνο κατά μήκος και προς την πλευρά των πρανών της Φλέβας όπου βρίσκονται τα στούντιο καραμάνος αφήνοντας έκθετη και αγνοώντας στην απέναντι
όχθη την εφαπτόμενη αυλή του 24ου δημοτικού σχολείου όπου παίζουν παιδιά ˙ αλλά και τα παρακείμενα σπίτια δίπλα στη γέφυρα , όπου τμήμα της τοιχοποιίας της αυλής ενός εξ αυτών μαζί με τις λεύκες που υπήρχαν εξωτερικά της, κατέρρευσε στην κοίτη στο πλάι της γέφυρας παρασέρνοντας τηλεφωνικά καλώδια ενώ ένα άλλο κομμάτι της βρέθηκε να αιωρείται στο κενό.
Αλήθεια θα κάνουν νέα δημοπράτηση νέα μελέτη για την ανακατασκευή της γέφυρας σαν αυτή που είδαμε στην πλατεία Ρίμινι (λεφτά υπάρχουν) ή οι φίλοι εργολάβοι θα….. αποκαταστήσουν τη ζημιά με δικά τους έξοδα .
Μα τι λέτε, διά την καταστροφήν υπαίτιος ήτο η βροχήν. Το είπαν και τα κανάλια.
Φσσσς…. φύσηξε με δύναμη ο Κακός Λύκος
και γκρεμίστηκε το αχυρένιο γεφυράκι που χε φτιάξει το ανόητο αδηφάγο γουρουνάκι.
Φυσικά και σε μερικά χρόνια όταν θα πέσουν τα Εργώ θα γίνει νέα χάραξη κι όλα καλά.
Επιτέλους, θα πει κάποιος και ακριβώς που και αν υπάρχει μακέτα σχεδιασμός αποκατάστασης της Φλέβας Εσχατιάς ή θα ακολουθηθεί η ίδια διαδικασία της εγκατάλειψης όπως συνέβη στο τμήμα του ιδίου ποταμού από το 301 Ε.Β. έως την Παπανδρέου ; Έχει δεσμευτεί ή δεσμεύεται κάποια αρχή για την τύχη του καλυπτομένου τμήματος ή καρτερούν τα αρπακτικά της ανάπτυξης: οι κολλητοί και οι έχοντες συμφέροντα ιδιοκτήτες.
Οι πανταχού απόντες δημοτικές αρχές Ιλίου , Αγ. Αναργύρων Καματερού σιγούν.
Ξέρουν μόνο να διεκδικούν αόριστα το στρατόπεδο ή το πάρκο και να φουσκώνουν αεροπανό για να δείξουν τι ; Μα το όψιμο επικοινωνιακό ενδιαφέρον τους φυσικά! Εμείς μπορούμε, αλλά δε μας αφήνουν οι Άλλοι, οι της κεντρικής διοικήσεως βεβαίως βεβαίως! Τρεις λαλούν και δυο χορεύουν.
Συνοδεία κλαρίνων οι αηβασίληδες περιφέρονταν καλαντίζοντας Μαίρη Κρίσνας.
Που ΄σουν μάγκα το χειμώνα που την είχες την κρυψώνα.
Ας ξαναγυρίσουμε όμως στο γιοφύρι της Άρτης.
Άμεσα και χωρίς καθυστερήσεις πρέπει να δοθεί λύση πραγματική στο κυκλοφοριακό πρόβλημα που ανακύπτει (αναμένεται απίστευτη ταλαιπωρία στις μετακινήσεις εποχουμένων και αύξηση του κινδύνου ατυχημάτων πεζών) και στην προστασία μαθητών και γονέων των τριών γειτνιαζόντων με τη γέφυρα σχολείων, με απαγόρευση της κυκλοφορίας των βαρέων οχημάτων των εργολάβων και όχι με απλή σήμανση αργά σχολείο (24ο) που και αυτή τοποθετήθηκε μετά από ενέργειες της τροχαίας και πιέσεις των γονέων. Ας αναλάβουν οι αρμόδιοι που καμώνονται τους πιλάτους τις ευθύνες τους.
να μην προχωρήσει το έργο αν
δεν κατασκευαστεί άμεσα νέα γέφυρα με σωστή χάραξη
δεν ληφθούν πραγματικά μέτρα προστασίας σε σχολείο και σπίτια
Αυτές τις μέρες ακούσαμε από το συρφετό των εργολαβικών μέσων αποβλάκωσης για τα διαφυγόντα κέρδη της δημIοκρατίας τους από την επιβολή φόρου στο πετρέλαιο θέρμανσης, την αιθαλομίχλη και τους ρυπαντές ,τον κίνδυνο για τη δημόσια υγεία αλλά δεν ακούσαμε τίποτα για καταλογισμό ευθυνών στα " τ ζ ά κ ι α " που κυβερνούν και ρυπαίνουν όλη τη χώρα, ευκαιρία θα βρουν άλλωστε να στήσουν νέα παιχνίδια αγοραπωλησίας ρύπων με τα πολυεθνικά συνεταιράκια τους στα χρηματιστήρια.
όπως και τότε στο μεγάλο έπος φαγοπότι του 2004 με τα δεκάδες εργατικά ατυχήματα
όσο για τη σκόνη και τους ρύπους των εργολαβιών τους δίπλα στα σχολεία …
μια χώρα μες τη σκόνη ˙ γιατί τάσκιαζε η φοβέρα , μια κοινωνία μες
τη λάσπη και την κόπρο με τα συστημικά γουρούνια να απολαμβάνουν
και τους πολίτες να βουλιάζουν ή να πνίγονται.
ευθυμείτε
η νέα πράσινη γέφυρα στην οδό φλέβας ρουβικώνος θάχει και διόδια, ενώ στο ποτάμι
προχωρά γρήγορα η κατασκευή κανόε καγιάκ για τους ολυμπιακούς του 2032
το πάρτυ άρχισε και μοιράζει εκατομμύρια ERGO € (EURO ERGOLAVIKON)
εμπρός αρχίστε το γιουρούσι για αστακομακαρονάδες με τζατζίκι και σούσι
ο περιφερειάρχης σας εύχεται καλή χρονιά σηκώνει βάρη και δεν κλατάρει
είμεθα άνθρωποι των έργων φίλοι των εργολάβων και των πρωθυπουργών
φήμες αναφέρουν ότι γκρέμισαν το γεφύρι
για να μη το διαβούν οι ερευνητές της διαπλοκής
μελέτες επί μελετών και νέες δημοπρατήσεις θα γραφούν επιμελώς στα αμελέτητα
χρονιάρες μέρες κι έχουν να ασχοληθούν με τα καζίνο και τα χρηματιστήρια
η πασοκιστανή αλητοσυμμορία του τουμπεκιστάν παράτες και ταρατατζούμ
είναι πολλά τα κέρδη που πρέπει να λευκανθούν
ειδικοί παπαρολόγοι μηχανικοί με ISO εξ εσπερίας ετοιμάζουν το πόρισμα
στο μεγάλο πλυντήριο ωπα ωπα ΟΠΑΠ
όλοι οι δρόμοι οδηγούν στο ίλιον μεγάλο το ρεζίλιον
«… Επιδίωξη της τυραννίας είναι να πτωχεύσουν οι πολίτες, αφ’ ενός για να συντηρείται με τα χρήματά τους η φρουρά του καθεστώτος κι αφ’ ετέρου για να είναι απασχολημένοι οι πολίτες και να μην τους μένει χρόνος για επιβουλές. Σε αυτό αποβλέπει τόσο η επιβολή μεγάλων φόρων, η απορρόφηση των περιουσιών των πολιτών, όσο και η κατασκευή μεγάλων έργων που εξαντλούν τα δημόσια οικονομικά».
Αριστοτέλους, Πολιτικά ΒΙΒΛΙΟ V, ελεύθερη απόδοση
Αναρτήθηκε από sui generis στις 12:19 μ.μ.

References: sui generis
sui generis
sui generis
sui generis
sui generis
sui generis
sui generis
sui generis